b"\n_START_ARTICLE_\nXavi Bou\n_START_SECTION_\nBiografia\n_START_PARAGRAPH_\nVa estudiar Geologia a la Universitat de Barcelona i es va llicenciar en fotografia a la Grisart International Photography School. A partir del 2003, es va centrar en el m\xc3\xb3n de la moda i la publicitat, treballant com a assistent de diversos fot\xc3\xb2grafs._NEWLINE_El 2009 va fundar LACRIN juntament amb un soci comercial, Daniel Ciprian. Es tracta d'un estudi especialitzat en projectes de retoc i campanyes per a fot\xc3\xb2grafs, marques i revistes d'Espanya i l'estranger. Tamb\xc3\xa9 durant quatre anys, va desenvolupar i executar diversos cursos en les \xc3\xa0rees de Fotografia Digital i Postproducci\xc3\xb3 per a l'Escola Grisart._NEWLINE_Com a fot\xc3\xb2graf, ha creat el Ornitografies, on reflecteix el sistema de vol de les aus fent servir la t\xc3\xa8cnica de la cronofotografia, una pr\xc3\xa0ctica fotogr\xc3\xa0fica que busca documentar el moviment mitjan\xc3\xa7ant la superposici\xc3\xb3 de diferents marcs per tal d'imitar el moviment a la perfecci\xc3\xb3. \xc3\x89s una t\xc3\xa8cnica creada a finals del segle XIX, coneguda a trav\xc3\xa9s dels seus principals representants: Eadweard Muybridge,\xc2\xa0\xc3\x89tienne-Jules Marey\xc2\xa0i\xc2\xa0Ottomar Ansch\xc3\xbctz. Consisteix a fer moltes fotografies seguides i despr\xc3\xa9s combinar-les totes en una._NEWLINE_En la primera etapa de l'estudi, en la qual Xavi Bou va invertir 5 anys, va utilitzar la seva c\xc3\xa0mera de fotografies. Posteriorment, per tal de perfeccionar la t\xc3\xa8cnica i les fotografies va llegar c\xc3\xa0meres cinematogr\xc3\xa0fiques professionals. Aquestes c\xc3\xa0meres permeten dur a terme de 60 a 90 fotografies en un segon a una gran resoluci\xc3\xb3._NEWLINE_La majoria de les imatges van ser dutes a terme a Catalunya o a la zona de la Pen\xc3\xadnsula Ib\xc3\xa8rica. No obstant aix\xc3\xb2, va aprofitar els seus viatges a l'estranger com Uganda, EUA o Sud-\xc3\xa0frica per fer fotografies a ocells m\xc3\xa9s ex\xc3\xb2tics."